cyanic-selkie/wikianc huggingface dataset:
Charles Rolls
Bilinteresse
I 1894 tok han privattimer i Cambridge, noe som hjalp ham til å komme inn på Trinity College i Cambridge, der han studerte mekanikk og vitenskap. I 1896 reiste han til Paris for å kjøpe sin første bil, en Peugeot Phaeton og meldte seg inn i den franske bilklubben. Som tidlig bilentusiast sluttet han seg til organisasjonen Self-Propelled Traffic Association. De som drev kampanje mot restriksjoner lagt på motoriserte kjøretøyer gjennom Locomotive Act. Rolls ble i 1897 et av de første medlemmer i den britiske automobilklubben.
Sykler, dampbåt, tog
Rolls var en svoren syklist og i 1896 vant han sykkelløp i Cambridge. Året etter ble han valgt til kaptein i universitetets sykkelklubb, Cambridge University Bicycle Club. Rolls tok sin eksamen fra Cambridge i 1898 og begynte å arbeide på en dampbåt, «Santa Maria» etterfulgt av jobb ved London and North Western Railway i Crewe.
Bilbutikk
Det var likevel hans talent som selger og interesse for praktisk ingeniørarbeide som førte til at han i 1903, med hjelp av pengestøtte fra sin far på 6 600 pund ble en av Englands første bilforhandlere. Firmaet lå i Fulham og importerte og solgte franske Peugeot og belgiske Minerva.
Starter Rolls-Royce
Rolls møtte Henry Royce gjennom Henry Edmunds som var en venn i bilklubben, og direktør for Royce Ltd. Edmunds viste ham Royces bil og arrangerte det historiske møte mellom Rolls og Royce den 4. mai 1904. Tross hans interesse for tre- eller fire-sylindrede biler, ble Rolls imponert over den to-sylindrede "Royce 10" og i en etterfølgende avtale 23. desember 1904 ble de to enige om at Rolls skulle ta inn alle de biler som Royce kunne bygge. Bilene ble markedsført med navnet "Rolls-Royce".
Den første Rolls-Royce ble avduket i Paris i desember 1904. Rolls og Royce formaliserte sitt partnerskap gjennom firmaet Rolls-Royce Limited. Rolls ble teknisk direktør med en årlig lønn på 750 pund, pluss fire prosent av den fortjeneste som overskred 10 000 pund. Rolls stod for den det finansielle og forretningsdriften. I 1907 ble navnet Rolls-Royce Limited endret til "C.S. Rolls & Co".
Luftballonger
Rolls var også en foregangsmann innen luftfart. Han hadde gjennomført mer enn 170 ballongoppstigninger. Han var blant de som stiftet Royal Aero Club i 1903 og var den andre i landet med lisens til å føre ballonger. I 1903 vant han også Gordon Bennett Gold Medal for lengste ballongferd.
Flymotorer
I 1907 forsøkte han uten hell å overtale Royce til å bygge en flymotor. I 1909 kjøpte han en av seks Wright Flyer, bygget av Short Brothers på lisens fra brødrene Wright og gjennomførte mer enn 200 flygninger. Den 2. juni 1910 ble han den første til å krysse Den engelske kanal to ganger non-stop på 95 minutter. For denne bragd fikk han gullmedalje fra Royal Aero Club. En statue av ham, til minne om dette står i Monmouth og en annen i Dover.
Flyulykken
Den 12. juli 1910, i en alder av 32 år. omkom Rolls i en flyulykke ved Hengistbury flyplass i Southbourne ved Bournemouth da halen på hans Wright Flyer røk under et flystevne. Han ble den første brite til å miste livet i en flyulykke med motorisert fly og den ellevte i verden. En statue til hans minne hvor han sees å holde modell av en to-dekker ble reist i Monmouth. Ytterligere minne om ham ble avduket i 1981 ved St Peters School ved Hengistbury Airfield.
Gustav Wentzel
Ettermæle
Kitty Wentzel overlevde eks-ektemannen med mer enn 30 år. Hun tok flere initiativ til å fremme interessen for hans kunst, både med artikler, med en bok og ved å ta initiativ til tre minneutstillinger av hans arbeider i Oslo; hos Blomqvist i 1927 og i Oslo kunstforening i 1935 og 1942. De er begge begravet ved Lom stavkirke.
I Kitty Wentzels fremstilling fremstår han ofte som både stri og lite praktisk anlagt, dertil også som motarbeidet, forfulgt av pengesorger og etterhvert med liten tro på egne evner. Dette er neppe fullt ut i samsvar med virkeligheten; mens familien levde i Asker må de åpenbart ha hatt tilstrekkelig økonomi både til å kjøpe villa, bygge hytte, investere i enda et hus, og til å bekoste en utenlandsreise.
I en anmeldelse av Kitty Wentzels bok Gustav Wentzel i VG går anmelderen Johan Fredrik Michelet langt i å konkludere med at Wentzels «karriere av forskjellige grunner nærmest endte med en fiasko. Han prøvde å følge med å skiftningene i tidens maleri, var inne på litt nyromantikk og symbolisme, men det lå ikke for ham, det virket uekte, han så det selv og hans skapertrang ble etterhvert undergravet.» Dette er en sammenfattende konklusjon som Michelet står forholdsvis alene om.
Både hans hjem Furuheim og hennes hjem Haukdalen er bevart som kunstnerhjem og delvis tilgjengelige for publikum. Deres hjem i Asker sentrum Hasselbakken er siden 2009 lokaler for Frivilligsentralen i Asker, og inneholder blant annet en «Kafé Kitty» og veggmalerier utført av ham. Plassen ved Hasselbakken fikk i 2010 navnet Wentzels plass. Wentzel-hytta på Vardåsen i Asker eies av kommunen og brukes av speiderne i bygda.
Aurskog-Høland Kunstforening hadde 1999 en kombinert minneutstilling om Gustav Wentzel og arkitekt Bjarne Tøien (1899–1963); som begge hadde tilknytning til bygda. Lom kunstlag hadde i 2002 en jubileumsutstilling i forbindelse med at det var 100 år siden Wentzel første gang besøkte bygda. I forbindelse med 150-årsjubileet for hans fødsel i 2009 ble hennes bok Gustav Wentzel gjenutgitt. Wentzel var representert i utstillingen «Den tapte generasjonen» i Galleri K i Oslo våren 1988; her ble han og den øvrige mellomgenerasjonen presentert som «underskogen i en tid med mange høye trær», Wentzel var også representert i Bærum kunstforenings utstilling «Asker og Bærum i kunsthistorien 1850–1950» sommeren 2010
Vatne bru
Vatne bru er ei bru på fylkesvei 661 mellom Ålesund og Vestnes. Den går over Oselva fra Vatnevatnet i utkanten av Vatne i Møre og Romsdal. Brua er en steinhvelvbru med 3 spenn og stod ferdig i 1926. Lengste spenn er på 10 meter.
Haram kommune har vedtatt å bygge ny bru da dagens steinhvelvsbru er veldig smal og tilkomsten har trafikkfarlige svinger. Ny bru med 6 meter veibredde og gang- og sykkelvei er planlagt bygd 40 meter sør for eksisterende bro. Tett inntil på sørsiden (oppstrøms) av dagens bru er det i nyere tid bygd en smal bru for gang- og sykkelvei. Denne er planlagt fjernet når ny bru står ferdig og den gamle brua vil bli omgjort til ny gang- og sykkelvei.
Arthur Sundt
Arthur Sundt (født 8. april 1899 i Bergen, død 19. august 1971) var en norsk høyesterettsadvokat og politiker (V). Han var stortingsrepresentant for Bergen 1945–1949 og 1954–1957.
Han var sønn av skipsfører Søren Gabriel Schiøtz Sundt og hustru Johanne Johannessen. Han giftet seg i 1933 med Gjertrud Reimers, datter av verkseier Henrik Reimers. Sundts søster var gift med fabrikkeier Arnfinn Heje.
Sundt hadde studentereksamen fra 1917, juridisk embedseksamen fra 1921 og møterett for Høyesterett fra 1935. Han var dommerfullmektig ved Sunnfjord sorenskriverembede 1922–1924, fra 1925 privatpraktiserende advokat i Bergen. Sundt var konstituert statsadvokat for Bergen og Hordaland 1945–1946 samt sorenskriver i Midthordland 1957–1966. Av verv i yrkesorganisasjoner kan nevnes viseformann i Den Norske Sakførerforening 1947–1949.
Sundt var innvalgt i Bergen bystyre 1929–1945 og 1952–1955, fra 1932 også som medlem av formannskapet, bare avbrutt av krigsårene. Han var Bergens varaordfører 1934–1940 og etter frigjøringen i 1945. Etter å ha vært vararepresentant siden 1934, var Sundt innvalgt på Stortinget fra Bergen 1945–1949 og 1954–1957, og satt som nestformann i Stortingets utenriks- og konstitusjonskomité i begge periodene. Sundt ledet Bergen venstrelag 1937–1940 og satt i landsstyret 1946–1962.
Platyrhopalopsis
Platyrhopalopsis er en slekt av løpebiller.
Utbredelse
Slekten er utbredt i Asia, fra Pakistan i vest til Thailand i øst.
Kim Leppänen
Kim Leppänen (født 12. april 1989) er en finsk sportsskyter som tok gullmedalje i Manuell-divisjonen i 2015 IPSC Shotgun World Shoot, og var med på det finske laget sammen med Jaakko Viitala, Ari Matero og Mikael Ekberg som tok laggull.
Raymond Basset
Raymond Basset var en fransk sportsutøver som deltok i de olympiske leker 1900 i Paris. Basset deltok i tautrekkingskonkurransen i OL 1900 i Paris. Det franske laget kom på andreplass i tautrekking, bak et lag med tre svensker og tre dansker.
Norfolk County
Norfolk County er navnet på to fylker i USA og ett i Canada:
Embassy Row
Embassy Row er det uformelle navnet på et område av Washington, D.C. med et høyt antall av byens ambassader. Washingtons Embassy Row ligger langs Massachusetts Avenue og dens sidegater mellom Thomas Circle og Ward Circle, skjønt det fleste av ambassadene ligger i sektoren mellom Scott Circle og Wisconsin Avenue.
Også Den norske ambassade i Washington ligger i Embassy Row ved Massachusetts Avenue, ved siden av Pavestolens apostoliske nuntiatur og tvers ovenfor adkomstveien til United States Naval Observatory med den amerikanske visepresidentens residens.
Plymouth County
Plymouth County er navnet på to fylker i USA:
Embassy Row
Området ble Washingtons fremste ambassadeområde allerede før 1900. Området var allerede preget av sine mange herskapshus der byens sosiale og politiske elite bodde. Segmentet mellom Scott Circle og Sheridan Circle fikk tilnavnet Millionaires' Row.
Den første ambassaden i Embassy Row var den britiske ambassade, rett nedenfor United States Naval Observatory.
Massachusetts Avenue begynte å miste sin eliteglans i 1920-årene, og under depresjonen foralt noen av nabolagene øst for Scott Circle. Mange lokale rikfolk solgte da unna for å flytte til de nye toppområdet for eliten, 6th Street NW. Men mange av de storslagne ambassadene i området ble bygget etter annen verdenskrig; det ble ansett som nasjonal prestisje å ha en staselig ambassade til supermakten USA. De relativt billige store herregårdene i området var ofte svært egnede, og noen land nøyde seg med slike bygg, eventuelt med et påbygg bakenfor.
Stater representert på Embassy Row (2008)
Alle de nevnte lands ambassader ligger til Massachusetts Avenue, unntatt der en sidegate er oppgitt.
Mange andre ambassader ligger i to tilgrensende nabolag.
Mange ligger særlig langs eller tett ved New Hampshire Avenue NW (nord for of Dupont Circle) Her er ambassadene for Argentina, Botswana,  Eritrea, Grenada, Hviterussland, Jamaica, Den demokratiske republikken Kongo, Namibia, Nicaragua, Rwanda, Slovenia og Zimbabwe; ambassadene til Saudi-Arabia og Qatar er også ved New Hampshire, men legger sør, ved Watergatekomplekset.
International Drive NW, nord for Observatory Hill i Cleveland Park, er den andre tilgrensende diplomatenklaven med legasjonene for Antigua og Barbuda, Bangladesh, Bahrain, Brunei Darussalam, Egypt, Etiopia, Ghana, Israel, Jordan, Malaysia, Nigeria, Singapore, Slovakia, Swaziland og Østerrike. Folkerepublikken Kina bygger (2007) sin nye ambassader i dette området.
I tillegg er det mange ambassader to til tre kvartaler fra Massachusetts Avenue i tverrgatene.
Ambassader er dessuten i andre deler av Washington, ofte tett ved hverandre.
Storbyhavnen
Storbyhavnen (originaltittel: On the Waterfront) er en amerikansk dramafilm fra 1954 regissert av Elia Kazan. Filmen handler om en ung havnearbeider som tvinges til å ta et etisk valg når hans kollega myrdes av noen gangstere. Den dreptes søster og en prest forsøker å konfrontere ham med hans egen samvittighet. Hovedrollene spilles av Marlon Brando, Eva Marie Saint, Rod Steiger, Karl Malden og Lee J. Cobb. Filmen er basert på en artikkelserie som ble publisert av journalisten Malcolm Johnson i New York Sun.
Storbyhavnen er i ettertid blitt omtalt som en av de beste amerikanske filmer noensinne. Brandos rollefigur Terry Malloy har også blitt en viktig del av amerikansk filmhistorie, og det amerikanske filminstituttet har kåret figuren til filmhistoriens 23. beste helteskikkelse. Malloys replikk «You don't understand! I coulda had class. I coulda been a contender. I could've been somebody, instead of a bum, which is what I am, let's face it.» («Jeg kunne ha vært noen. Jeg kunne hatt klasse, i stedet for å være en boms.») ble i 2005 kåret til den nest beste replikken i amerikansk filmhistorie, i kåringen AFI's 100 Years…100 Movie Quotes.
Handling
Havnearbeiderorganisasjonen i storbyhavn er kommet i hendene på en gangsterbande som ledes av Johnny Friendly. Den tidligere bokseren Terry Mallone er i hans grep, men reagerer da banden myrder en kollega av ham. Mallone føler seg medskyldig og blir i denne prosessen drevet mot den dreptes søster Edie. Hun forsøker å få ham til å vitne og presenterer ham derfor for presten Barry som konfronterer ham med hans egen samvittighet. Mallone dras mellom ærligheten forfektet av presten og den uskyldsrene Edie på den ene siden og lojaliteten til den lokale havnebanden på den andre. Når de tar livet av hans bror, Charlie «som en advarsel», blir det dråpen som får begeret til å renne over for Mallone, og han bestemmer seg for å ta opp kampen.
Om filmen
Det meste av filmen ble innspilt i Hoboken i New Jersey.
Den er basert på artikkelserien "Crime on the Waterfront", som ble publisert av journalisten Malcolm Johnson i New York Sun høsten 1948. Johnson ble belønnet med Pulitzerprisen for disse artiklene.
Filmkritikerne
Storbyhavnen har fått så mye som 98 % på Rotten Tomatoes.
VGs anmelder gav den terningkast seks og skrev: «''Hardkokt amerikansk film om gangstervelde og korrupsjon i New Yorks havnekvarter. Ypperlige skuespillerprestasjoner. Beste hollywoodfilm på norske lerreter i år!''».
Journalist Sven Egil Omdal skrev i 2010 at: «''Intensiteten i spillet til Brando, Bernsteins musikk og Kazans regi gjør dette til en sjeldent sterk film fra det «lykkelige» tiåret, hvor det amerikanske selvbildet ikke egentlig hadde plass til korrupsjon, vold og storbyslum. ''».
Økonomi og popularitet
Filmen innbrakte $9,6 millioner i USA ($4,2 millioner i 1954). Produksjonskostnadene var på $910 000.
Priser
Storbyhavnen ble belønnet med åtte Oscar, fire Golden Globe og en BAFTA. Den ble også en belønnet med en pris fra Directors Guild of America, fra Writers Guild of America, fra National Board of Review – og Bodilprisen. Den vant også tre priser ved Filmfestivalen i Venezia (alle tre til Elia Kazan, inkludert Sølvløven). Det kan også nevnes at den vant tre priser ved New York Film Critics Circle Awards.
I 1989 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.
Annet
Kazan ønsket at Arthur Miller skulle skrive manuset, men Miller avstod fordi han hadde mistanke om at Kazan hadde navngitt ham under Joseph McCarthys omstridte komitehøringer.
Liste over kriger Polen har deltatt i
Dette er en liste over kriger Polen har vært delaktig i.
Fylkesvei 5500
Fylkesveg 5500 går mellom Synnevåg og Bakka i Austrheim kommune. Veien er 3,1 km lang.
Frem til 2019 hadde veien betegnelsen fylkesvei 418 (Hordaland).
The Danger Signal
The Danger Signal er en amerikansk stumfilm fra 1915, regissert av Walter Edwin.
Handling
Danny Canavan er sønnen til en tøff irsk-amerikansk smed. Men han er egentlig ikke så tøff som han ser ut som. Han blir stadig plaget av sin kone, sin hånlige far og farens ansatte.
Men en dag blir Danny overkjørt av en vogn som blir eid av Rodman Cadbury, sjefen for et forsikringsselskap. Danny kan derfor ikke arbeide som smed lenger, og skaffer seg ny jobb ved T-banen.
Göte Malm
Göte Malm var en svensk fotballspiller. Malm, som var midtbanespiller, spilte 32 seriekamper og scoret seks mål for Malmö FF i Allsvenskan fra 1940 til 1942.
Vigeland hus
Vigeland hus er et museum, og et tidligere bolighus i Vigelands vei 20 i Mandal i Agder. Det er kjent som et kunstnerhjem, ettersom det var fødestedet og barndomshjemmet til kunstnerbrødrene Gustav Vigeland (1869–1943) og Emanuel Vigeland (1875–1948).
Huset var i familien Vigelands eie i årene fra 1868 til 1886. Bygningsmassen består av hovedbygningen med leilighet, snekkerverksted og en stall. Til anlegget hører også et besøkssenter av nyere dato. I brødrenes oppvekst drev faren Elisæus Thorsen (1835–1886) verksted som møbelsnekker. Gustav forlot Mandal i 1884 for å begynne i treskjærerlære i Kristiania.
Etter farens død i 1886 bosatte moren Anna (1835–1907) og de fire hjemmeværende brødrene seg på hennes hjemgård Mjunebrokka i Vigeland i Sør-Audnedal. Emanuel fulgte etter broren til Kristiania i 1893, også han for å gå i treskjærerlære.
Huset er skildret i begge brødrenes erindringer. Disse finnes bare i manuskript, men utdrag er gjengitt i Tone Klev Furnes' bok og i andre biografier.
Huset var i flere år brukt som bolig, og ble åpnet som museum i 2001. I dag er Vigeland hus forvaltet av Mandal museum. Arbeidet med å føre tilbake huset til opprinnelig stand som det fremsto på 1870–1890-tallet, var sluttført i 2003.
Moderate Venstre (Danmark)
Moderate Venstre, offisielt Det Forhandlende Venstre (F) og uformelt også kjent som De Moderate, var et dansk politisk parti som eksisterte fra 1880-årene til omkring 1915. Partiet hadde i perioder stor innflytelse i dansk politikk.
I 1915 ble Det Konservative Folkeparti grunnlagt av Højre, De Frikonservative og en fløy innenfor Moderate Venstre.
High Hopes in Low Places (album)
Albumet ble utgitt av Silverdust Records i august 2010. Den begrensede utgaven av albumet inneholder en bonus-CD med ti gamle sanger.
Fontanier de Vasall
Fontanier de Vasall eller Vaselli, Vasalli (født ca. 1295 i Vaillac i Aquitaine i Frankrike, død 16. oktober 1361 i Pavia) var en av Den katolske kirkes kardinaler. Han var patriark av Grado i Italia. Før det hadde han vært fransiskanernes generalminister (1342–1348), biskop av Marseille og erkebiskop av Ravenna.
Han ble kreert til kardinal den 17. desember 1350 av pave Innocens VI.
Kommunestyre- og fylkestingsvalget 2011 i Telemark
Kommunestyre- og fylkestingsvalget 2011 blei avholdt 12. september 2011. Denne delartikkelen omhandler valgresultatet for Telemark og kommunene i dette fylket.
Stemmetall
Partiforkortelser: A = Arbeiderpartiet; SV = Sosialistisk Venstreparti; R = Rødt; Sp = Senterpartiet; KrF = Kristelig Folkeparti; V = Venstre; H = Høyre; Frp = Fremskrittspartiet; Dem = Demokratene i Norge; MdG = Miljøpartiet De Grønne; KSP = Kristent Samlingsparti; Kyst = Kystpartiet; PP = Pensjonistpartiet; NKP = Norges Kommunistiske Parti
Lokale lister: Porsgrunn = By- og nærmiljølista; Notodden = Solidaritetslista av SV, Rødt og uavhengige; Siljan = H/KrF; Fyresdal = Bygdelista
Kommunevise kommentarer
Fargekoder for partia:
Bamble
I Bamble var det lister fra A, R, Sp, KrF, V, H og Frp. Mens Fremskrittspartiet i 2007 var størst og Arbeiderpartiet nummer to, blei situasjonen nå den omvendte. A gikk fram 2,5 prosentpoeng til 36,0 prosent, mens Frp gikk tilbake 4,1 til 32,3. Høyre er på tredjeplass med 14,1 prosent (fram 6,1). I 2007 stilte SV og Rødt (RV) ei fellesliste, som fikk 5,9 prosent og to mandater. Denne gangen var ikke SV med, mens den reine Rødt-lista fikk 3,3 prosent og en kommunestyreplass. Valgdeltakelsen var 62,0 prosent. Kommunestyret økte antall representanter fra 27 til 33.
Frp, H, KrF, V og Sp fortsatte sitt lokalpolitikse samarbeid, noe som førte til at Jon Pieter Flølo (Frp) kunne fortsette som ordfører i Bamble, mens Unni Brekka Kiøsterud (H) tok over som varaordfører.
Bø
I Bø stilte de sju stortingspartia, A, SV, Sp, KrF, V, H og Frp. Venstre gjorde et svært godt valg, økte med 22,3 prosentpoeng til 37,0 og blei kommunens største parti. Arbeiderpartiet gikk tilbake 11,8 poeng til 19,2. Høyre er tredje størst (opp 4,4 til 11,9), mens Fremskrittspartiet mista 6,9 poeng og endte på 8,1. Valgdeltakelsen var 65,0 prosent.
Drangedal
I Drangedal var det lister for A, SV, Sp, KrF, V, H og Frp. Arbeiderpartiet er størst med 47,7 prosent (opp 7,6). Senterpartiet er nest størst med 11,9 (tilbake 0,3), men Høyre ligger – etter en framgang på 6,7 poeng – bare en tidel bak. Valgdeltakelsen var 65,2 prosent.
Med støtte fra SV fikk Arbeiderpartiet begge de to toppverva i kommunen. Karianne Sydtveit Reiten blei Drangedals første kvinnelige ordfører med Oddvar Haugland som vara.
Fyresdal
I Fyresdal stilte A, Sp og ei bygdeliste. Kommunestyret blei redusert med heile åtte representanter fra 21 til 13. Likevel økte Arbeiderpartiet sitt mandattall med én og fikk reint flertall. Partiet fikk 57,9 prosent av stemmene (fram 28,5 prosentpoeng). Senterpartiet gikk tilbake 15,0 poeng til 23,5, mens bygdelista gikk ned 13,5 til 18,6. Valgdeltakelsen var 71,2 prosent.
Valgresultatet gav ordførerplassen til Erik Skjervagen (A). Han har tidligere vært rådmann i kommunen. Varaordfører blei Siw Berve fra samme parti.
Osebakken
Osebakken er en av Porsgrunns eldste bydeler, beliggende på østsiden av Skienselva mot kommunegrensen til Skien i nord.
På 1700-tallet vokste strandstedet rundt Leirkupelva ved Osebakken omtrent samtidig med og uavhengig av etableringen av Porsgrund på Skienselvas vestre bredd, og østsiden ble til innpå 1800-tallet omtalt som Osebakken og vestsiden som Porsgrund. Befolkningen på Osebakken sognet til Gjerpen, strandstedet utviklet seg til ladested under Gjerpen og ble ikke innlemmet i Porsgrunn før i 1842.
Kommunestyre- og fylkestingsvalget 2011 i Telemark
Hjartdal
Sven Tore Løkslid (A) blei ny ordfører. 27-åringen var ved tiltredelsen landets nest yngste ordfører. Han etterfulgte Olav Tho (Sp), som hadde hatt vervet i fjorten år. Ny varaordfører blei Inger Øya Grøgård (også A).
Kragerø
Kragerø-velgerne hadde følgende alternativ: A, SV, R, Sp, KrF, V, H og Frp. De to største partia økte mest: Arbeiderpartiet med 6,5 prosentpoeng til 34,0 prosent, og Høyre med 8,4 poeng til 30,1. Fremskrittspartiet gikk mest tilbake, med 7,8 poeng til 10,1 prosent. Rødt er nå kommunens fjerde største parti (opp 1,3 til 7,3). Venstre blei noe over halvert. Valgdeltakelsen var 64,5 prosent.
Kåre Preben Hegland (H) blei gjenvalgt som ordfører, mens Henriette Fluer (Frp) overtok varaordførervervet etter Solfrid Rui Slettebakken (V). Begge de valgte blei støtta av H, Frp, V, KrF og Sp. Arbeiderpartiet hadde sin egen ordførerkandidat, som også fikk Rødts stemmer. SVs ene kommunestyremedlem stemte imidlertid blankt.
Kviteseid
Det var fem lister i Kviteseid: A, Sp, KrF, V og H. Arbeiderpartiet og Senterpartiet bytta plass på toppen. A gikk opp 5,8 prosentpoeng til 34,3, mens Sp sank 5,5 til 32,9 prosent. Valgdeltakelsen var 61,0 prosent.
Torstein Tveito (Sp) kunne fortsette som ordfører i et samarbeid med Høyre og KrF. Gunnar Ruud (H) blei varaordfører.
Nissedal
Nissedal-velgerne hadde A, Sp, KrF, H og Frp å velge mellom. Kristelig Folkeparti, som i 2007 var det klart største partiet, gikk tilbake 12,2 prosentpoeng og endte på 20,3 prosent – en tredjeplass. Arbeiderpartiet blei størst, opp 5,9 poeng til 30,5, mens Senterpartiet økte med 6,1 til 28,2 prosent. Valgdeltakelsen var 77,5 prosent.
Det blei brudd i samarbeidet mellom Kristelig Folkeparti og Senterpartiet, da begge partier ville ha ordføreren. KrF inngikk i stedet en avtale med Arbeiderpartiet og Høyre. Resultatet blei at Anne-Nora Oma Dahle (Sp) sine dager som ordfører var talte. Halvor Homme (A) overtok vervet, mens Øyvind Tveit (KrF) fortsatte som varaordfører.
Nome
I Nome kunne en velge mellom lister fra A, SV, Sp, KrF, V, H og Frp. Tverrpolitisk liste for Lunde, som i 2007 fikk 7,0 prosent av stemmene, stilte ikke denne gangen. Arbeiderpartiet styrka sin topposisjon med en oppgang på 11,2 prosentpoeng til 41,0. Toeren Senterpartiet gikk derimot ned med 9,1 poeng til 20,4. Høyre blei nummer tre med en økning på 7,5 til 14,7, mens Fremskrittspartiet sank 2,9 til 11,9. Valgdeltakelsen var 64,2 prosent.
Notodden
I Notodden var det åtte lister til disposisjon: A, Sp, KrF, V, H, Frp, MdG og Solidaritetslista av SV, Rødt og uavhengige. Sistnevnte var den store taperen med en nedgang på 14,3 prosentpoeng til 12,0 prosent. Arbeiderpartiet gikk fram 6,0 poeng til 32,4, mens Høyre økte med 9,1 til 18,3. Tre partier ligger rundt ti prosent: Kristelig folkeparti (10,8 som sist), Fremskrittspartiet (10,2; ned 5,5) og Venstre (9,2; opp 4,2). Valgdeltakelsen var 59,8 prosent.
Jørn Christensen (H) ble valgt til ny ordfører etter forslag fra H, KrF, V og Frp. Motkandidaten Håvard Bakka (A) fikk 19 av 41 stemmer. Knut Duesund (KrF) blei enstemmig valgt som varaordfører.
Porsgrunn
I Porsgrunn var det lister fra A, SV, R, Sp, KrF, V, H, Frp, MdG og den nye By- og nærmiljølista. Sistnevnte fikk 17,9 prosent av stemmene og blei byens tredje største gruppering. (Ei byliste ved forrige valg fikk 2,7 prosent.) Arbeiderpartiet gikk tilbake 6,1 prosentpoeng til 33,2, mens Høyre fikk en oppgang på 10,8 til 19,2. Fremskrittspartiet mista over halvparten av velgerne: ned 16,9 poeng til 10,5. Valgdeltakelsen var 60,7 prosent. Porsgrunn hadde forsøk med redusert stemmerettsalder. Oppmøtet i de to ekstra årskulla var 51,3 prosent.
Som ordfører fortsatte Øystein Kåre Beyer (A) med bakgrunn i et samarbeid med Høyre og Kristelig Folkeparti. Varaordfører blei Erik Bystrøm (H).
Sauherad
A, SV, Sp, KrF, V, H og Frp var alternativa i Sauherad. Kristelig Folkeparti var valgvinneren. Med en økning på 11,0 prosentpoeng til 21,7 prosent blei partiet kommunens nest største. Arbeiderpartiet er – trass en nedgang på 10,1 poeng – fortsatt størst og har 29,1 prosent av velgerne. Senterpartiet holder stand med 15,6 prosent (opp 0,3), mens Høyre gikk fram 5,3 poeng til 14,0. Fremskrittspartiet gikk med 4,0 til 10,0. Valgdeltakelsen var 61,7 prosent.
Hans Sundsvalen (A) kunne gå på sin fjerde periode som ordfører. En samarbeidsavtale med Høyre og Senterpartiet gav Wenche Akkerhaugen (H) vervet som varaordfører.
Seljord
Også i Seljord var det stortingspartia som stilte: A, SV, Sp, KrF, V, H og Frp. Høyre mer enn dobla sitt stemmetall. Partiet gikk opp 21,3 prosentpoeng til 38,3 prosent. Alle de andre partia gikk tilbake. Mest gjaldt det Arbeiderpartiet, som tapte 6,4 poeng og endte på 20,7. Kristelig Folkeparti er nå tredje største parti med 12,0 prosent (ned 2,9). Kommunestyret blei redusert med fire medlemmer til 21. Valgdeltakelsen var 62,8 prosent.
Solveig Sundbø Abrahamsen (H) blei gjenvalgt som ordfører med Jon Svartdal (KrF) som vara. Begge valga skjedde med 14 stemmer for og sju blanke.
Siljan
I Siljan stilte A, SV og Sp reine lister, mens H og KrF hadde ei ny fellesliste. Denne fikk 25,4 prosent av stemmene, mot 35,9 prosent i 2007, da også Venstre var med på laget. Arbeiderpartiet økte med 14,3 prosentpoeng til 59,4 prosent og har reint flertall. Valgdeltakelsen var 61,8 prosent.
Gunn Berit Rygg Holmelid (A) blei valgt til ordfører da kommunestyret konstituerte seg. Partifellen Jan Olav Hagen blei varaordfører.
Skien
Det var elleve lister i Skien: A, SV, R, Sp, KrF, V, H, Frp, Dem, MdG og PP. Arbeiderpartiet er størst med 37,4 prosent (ned 1,2). Høyre hadde solid framgang med 16,6 prosentpoeng til 26,7, mens Fremskrittspartiet sank med 12,2 til 12,9. Valgdeltakelsen var 59,5 prosent.
Ordfører blei Hedda Foss Five (A) og varaordfører Geir Arild Tønnessen (V).
Tinn
I Tinn stilte A, SV, Sp, KrF, V, H og Frp lister. Tross en tilbakegang på 11,1 prosentpoeng beholdt Arbeiderpartiet topplassen med 38,3 prosent. Høyre økte med 14,5 poeng til 27,4. Ei tverrpolitisk liste fra 2007 stilte ikke denne gangen. Dermed blei 10,8 prosent og tre mandater tilgjengelig for de andre partia. Valgdeltakelsen var 64,2 prosent.
Sp, Frp, KrF, Høyre og Venstre gikk sammen om å gjøre Steinar Bergsland (H) til ny ordfører, mens 71-årige Halvor Lurås (Sp) blei varaordfører.
Tokke
Tokkes befolkning kunne velge mellom A, Sp, KrF, H og Frp. Arbeiderpartiet økte med 8,9 prosentpoeng til 45,7 prosent og overtok dermed førsteplassen fra Senterpartiet, som gikk ned 11,4 poeng til 30,8. Høyre økte med 9,8 til 14,1. SV stilte ikke liste denne gangen og tapte dermed et mandat. Valgdeltakelsen var 72,2 prosent.
David Harum
David Harum er en amerikansk stumfilm fra 1915, regissert av Allan Dwan.
Kommunestyre- og fylkestingsvalget 2011 i Telemark
Tokke
Etter 22 år med ordfører fra Senterpartiet, førte et samarbeid mellom Arbeiderpartiet og Høyre til partiskifte. Hilde Alice Vågslid (A) blei den nye ordføreren. Marie Seltveit (H) blei varaordfører.
David Harum
Handling
Historien er sentrert rundt David Harum, en bank-ansatt fra en liten by.
Kommunestyre- og fylkestingsvalget 2011 i Telemark
Vinje
I Vinje var det lister fra A, SV, Sp, KrF, V, H og Frp. Arbeiderpartiet gikk ned 2,9 prosentpoeng, men beholdt med 25,3 prosent topplassen. Sosialistisk Venstreparti er kommunens nest største med 24,2 (ned 2,8), mens Senterpartiet er nummer tre med 21,1 (opp 1,8). Høyre mer enn dobla sitt resultat – opp 7,2 til 12,5. Valgdeltakelsen var 63,6 prosent.
David Harum
Handling
Og hvordan det han gjør, og hvem han er, påvirker livene til alle i byen hans, enten de – eller han – er klar over dette.
Kommunestyre- og fylkestingsvalget 2011 i Telemark
Vinje
Arne Vinje (SV) blei gjenvalgt som ordfører. Jon Rikard Kleven (Sp) blei ny varaordfører. De fikk også stemmene til Kristelig Folkeparti og Venstre, mens 12 av kommunestyrets 25 medlemme stemte blankt.
Fylkestingsvalget
Terje Riis-Johansen (Sp) overtok som fylkesordfører etter Gunn Marit Helgesen (H). Samtidig blei Christian Tynning Bjørnø (A) valgt til ny fylkesvaraordfører. De to blei valgt med 21 mot 20 stemmer.
Kommunevise resultater
Tabellen viser prosent av antall avgitte stemmer i kommunen.
Ingjerdsvatnet
Ingjerdsvatnet ligger øst på Askøy, nærmere bestemt på Erdal, er en av de viktigste drikkevannskildene for befolkningen som er bosatt sør på Askøy. Ingjerdsvatnet forsyner Erdal, Florvåg, Davanger, Tveit, Ravnanger, Haugland og Hanøy med drikkevann.
Ingjerdsvatnet renses ved hjelp av marmor. Når vannet tas opp i renseanlegget tilsettes det marmor som spises opp av surheten i vannet. Dette gir en karbonatisering av vannet, med andre ord så nøytraliseres det. Videre bestråles det av UV-stråler. Det benytter 52 tonn marmor i året for å gi Askøys befolkning rent drikkevann.
I kjelleren er det en inntaksbrønn, i første etasje befinner rørsystemet og selve renseanlegget seg og i øverste etasje er det tavlerom, laboratorium, pauserom, oppholdsrom, garderober og lager for marmoren. Byggekostnadene for vannbehandlingsanlegget var på om lag 30 millioner kroner.
Kevin Na
Kevin Sangwook Na (født 15. september 1983) er en amerikansk golfspiller som deltar i LIV Golf. Han har sørkoreansk bakgrunn. Han har tidligere spilt på den amerikanske PGA-touren.
Sōka Gakkai International
Sōka Gakkai International (SGI) er en internasjonal Nichiren-buddhistisk lekmannsorganisasjon som ble grunnlagt i 1975 av Dr. Daisaku Ikeda, Soka Gakkais tredje president. SGI fungerer som paraplyorganisasjon og er representert i 192 land og territorier. Organisasjonen kaller seg selv «både et støttenettverk for praktiserende Nichiren-buddhister og en global buddhistbevegelse for fred, utdanning og kulturutveksling». Soka Gakkai International er en ideell organisasjon med offisielle bånd til FN.
Historie
Soka Gakkai har vokst frem internasjonalt etter den andre verdenskrig. Dette har sammenheng med at Soka Gakkai-medlemmer fra Japan giftet seg med amerikanske militærtjenestemenn og flyttet fra Japan. Organisasjonen spredte seg ytterligere fra 1960 av, da Daisaku Ikeda etterfulgte Josei Toda som Soka Gakkai-president. I sitt første år som president for Soka Gakkai besøkte Ikeda USA, Canada, og Brasil. Soka Gakkais amerikanske hovedkvarter ble offisielt åpnet i Los Angeles i 1963.
Soka Gakkai International ble grunnlagt under et møte på Guam i januar 1975. Representanter fra 51 land deltok på møtet og valgte Ikeda som SGIs stiftende president. SGI ble delvis opprettet som en ny fredsbevegelse. Stiftelsesmøtet ble derfor avholdt på Guam som en symbolsk gest til øyas historie som slagmark under andre verdenskrig, og for nærheten til øya Tinian, der flyene med atombombene som ble sluppet over Hiroshima og Nagasaki, tok av fra.
Organisasjon
Soka Gakkai International står for religionens internasjonale aktivitet og har avdelinger i 192 land og territorier. Den er atskilt fra den nasjonale Soka Gakkai-organisasjonen i Japan, men begge har hovedkvarter i Tokyo.
Selv om de nasjonale organisasjonene styrer seg selv, er det Tokyo-hovedkvarteret til SGI som sender ut doktriner og opplæringsmateriale til alle nasjonale organisasjoner. Hovedkvarteret i Tokyo tjener også som et møtested der de nasjonale lederne kan komme sammen for å utveksle informasjon og ideer.
Tro og praktisering
De som bekjenner seg til Soka Gakkai, praktiserer Nichiren-buddhisme slik den ble tolket og anvendt av Soka Gakkais første tre presidenter – Tsunesaburo Makiguchi, Josei Toda og Daisaku Ikeda. De tror på karma Medlemmene har kommet frem til tre grunnleggende elementer i utøvelsen av Nichiren-buddhisme: tro, praktisering og studier.
Den religiøse utøvelsen er konsentrert rundt resitasjon av daimoku – frasen «nam-myoho-renge-kyo» – som kan oversettes til «jeg hengir meg til den vidunderlige dharma». Én gang om morgenen og én gang om kvelden utøver SGI-medlemmer gongyo («iherdig praksis»), som vil si at de messer «nam-myoho-renge-kyo» og resiterer utdrag fra to kapitler fra Lotussutraen, «Hensiktsmessige midler» (kapittel 2) og «Den således Ankomnes Livstid» (kapittel 16). Gongyo blir vanligvis fremført foran en gohonzon, en rull som regnes som det ypperste objektet for tilbedelse, hvor daimoku står skrevet sammen med andre tegn for buddhaer og bodhisattvaer som er fremtredende i Lotussutraen. Gohonzon er plassert i en butsudan, et alter som åpnes under gongyo.
Sosiale aktiviteter og sosialt engasjement er også viktige sider ved det å praktisere i Soka Gakkai. SGI-medlemmene holder vanligvis månedlige diskusjonsmøter i hjemmene sine.
Demografi
Organisasjonen har blitt betegnet som verdens største og mest etnisk mangfoldige buddhistgruppering. Professor Susumu Shimazono mener det kan være flere grunner til dette: ønsket om noe som gir mening i dagliglivet, løsninger på disharmoni i mellommenneskelige relasjoner, den praktiske læren som tilbyr konkrete løsninger for å fortsette å ha et stabilt sosialt liv og tilbudet om et sted der man finner sympatiske medmennesker og et miljø som gir gjensidig støtte. Peter Clarke skrev at SGI appellerer til ikke-japanere delvis fordi «ingen tvinges til å gi opp sin egen kultur eller nasjonalitet for å kunne delta fullt ut i det åndelige og kulturelle livet i bevegelsen.»
Eksterne lenker
Offisiell side
Møkk
Møkk er fellesnavn i jordbrukssammenheng på avføring og urin fra mennesker og dyr. Møkk er en viktig ressurs i jordbruket som blir tatt vare på for å brukes som gjødsel og jordforbedringsmiddel. Tidligere ble møkka fjernet fra der dyra oppholdt seg via en nedsenket renne i stall og fjøs sammen med forurenset strø. Møkka ble lagret utenfor fjøset i en haug. Senere ble det vanligere med en møkkjeller under fjøset. Mange steder ble landet (urinen) skilt fra den faste delen og lagret i en egen tank (landtank). Møkka brenner (komposteres) under lagring. Møkka spres på åker og eng for å gi næring til jord og planter.
I andre kulturer er møkk en viktig ingrediens i husbygging, der den blades med leire for å styrke og armere leira. Møkk brukes også som energi ved at den tørkes og brennes.
I dag er det vanlig at møkka lagres i åpne gjødseltanker eller i gjødselkjellere.
Lykkeliten (album)
Lykkeliten er det 6. samlealbumet til Wenche Myhre som ble gitt ut i 2004. Albumet inneholder sanger fra de tidligere barne-albumene Sanger fra den gang mor var liten, Sanger fra dengang mor var liten 2 og Sanger fra dengang mor var liten 3.
Senecaene
Senecaene er en irokesisk stamme med tradisjonelt hjemsted i det nordøstlige USA, fortrinnsvis i delstaten New York. Senecaene var blant de fem (senere seks) irokesiske indianerstammer som sammen utgjorde irokeserføderasjonen som ble dannet i 1142.
Senecaene var de vestligste i føderasjonen. De kalte seg selv Onodowohgah, «åskammens folk».
Katolsk- og fransk orienterte deler av senecaene brøt etterhvert ut, trakk vestover og inn i den nåværende delstaten Ohio, og ble, sammen med andre stammegrupper, kjent under navnet mingoer, skjønt dem med sterkest seneca-identitet gjerne ble kalt ohiosenecaer.
Seneca Nation of Indians hadde 7,526 medlemmer per 1. mars 2008. Det fullstendige antallet seneca-indianere er om lag tolv tusen, de fleste på indianerreservater vest i delstaten New York. Andre bor i Oklahoma eller i nærheten av Brantford i Ontario. Om lag femti personer taler seneca flytende.
Li Ling (stavhopper)
Li Ling (født 6. juli 1989 i Puyang i provinsen Henan i Folkerepublikken Kina) er en kinesisk friidrettsutøver, som konkurrerer i stavhopp. Hun representerte Kina under Sommer-OL 2008, der hun ble nummer 13 og utslått i kvalifiseringen.
Stor-Jorm
Stor-Jorm er en innsjø i Strömsund kommune i Jämtlands län, Sverige. Sjøen ligger 10-20 kilometer nord for Gäddede. Sjøen får i hovedsak tilførsel fra Blåsjön og andre vann i nord og øst. Utløpet er i sør ved Storön, der sjøen flyter over i Kycklingvattnet. Disse vannene danner magasin for.
Sjøens økologiske status er vurdert som «utilfredsstillende», vesentlig på grunn av reguleringen. Det er en målsetting å oppnå godt økologisk potensiale i 2027.
Kenny Aas
Kjell Olav Aas (født 18. juni 1947 i Oslo) er en norsk musiker, keyboardist, organist, pianist, bassist og låtskriver. Han er mest kjent som tidligere medlem i det norske rockebandet Titanic som var Norges første internasjonale rockesuksess fra 1969. Han sluttet i 1972 men ble igjen fra 1978 til den endelige oppløsningen i 1980. Han ga i 1982 ut soloalbumet Super Rock. Han har også spilt i grupper som The Cheetas, The Hugger Muggers, Kenny & John (sammen med John Lorck), The Mojo Blues og The Beatniks.
Sportsklubben Brann i 1999
Sportsklubben Brann i 1999 inneholder samtlige spillere, tabell og kamper som Sportsklubben Brann spilte i fotballsesongen 1999.
Arnaud de Villemur
Arnaud de Villemur (død 28. oktober 1355) var en av Den katolske kirkes kardinaler. Han var biskop av Pamiers i Frankrike. Hans tilhørte augustinerkorherrene.
Han ble kreert til kardinal den 17. desember 1350 av pave Klemens VI.
Lamprosphaerus
Lamprosphaerus er en slekt av biller som tilhører familiegruppen bladbiller (Chrysomelidae).
Utseende
Middelsstore, bredt ovale, mørke bladbiller, gjerne metalliske, men litt matte.
Levevis
Både larvene og de voksne (imago) er planteetere.
Utbredelse
Slekten er utbredt i Mellom- og Sør-Amerika.
Layla (sang)
Layla er en sang av Eric Clapton fra 1970, som han først ga ut med gruppen Derek and the Dominos.
Tekster skrevet av Eric Clapton og musikk av Clapton og Jim Gordon. Sangen er over syv minutter lang og er i to helt forskjellige deler, en elektrisk gitar del skrevet av Clapton, og en piano del komponert av Gordon. Den første er den mest berømte, som inneholder den umiskjennelige introen og musikken. Etter drøye tre minutter følger den andre delen av sangen med Gordons instrumentale del i et rolig tempo. Tekster handler om Eric Claptons kjærlighet til George Harrisons kone Pattie Boyd og ble skrevet av Clapton med inspirasjon fra den persiske kjærlighetshistorien Leila og Majnun, av den persiske dikteren Nizami Ganjavi. Pattie og George ble skilt 9. juni 1977; hun giftet seg med Clapton 27. mars 1979. Eric og Pattie ble skilt i juni 1988.
Sangen fremføres av supergruppe Derek and the Dominos som Clapton dannet etter at bluesgruppen Cream var oppløste. Deres eneste album Layla og Other Assorted Love Songs fra 1970 (hele albumet handler om Claptons kjærlighet til Pattie Boyd), "Layla" ble også utgitt som singel i 1971.
Åpnings notene på Layla
En omarbeidet akustisk versjon av "Layla" finnes på Claptons akustiske album Unplugged, 1992.
Sangen spilte en fremtredende rolle i den prisbelønte kanadiske filmen Slipstream (1973) av David Acomba.
Den amerikanske musikkmagasinet Rolling Stone plasserte "Layla" som nr. 27 på listen over "The 500 Greatest Songs of All Time".
Hartvig W. Dannevig
Hartvig Wilhelm Dannevig (født 18. mars 1918 i Arendal, død 27. april 1998) var en norsk selvlært kysthistoriker og statsstipendiat. Han var medlem av NS og frontkjemper under andre verdenskrig. Han var også tilknyttet Hirden og Statspolitiet.
Dannevig ble etter krigen dømt til 12 års tvangsarbeid (blant annet for mishandling av krigsfanger). Han ble løslatt allerede i 1951.
Liv og virke
Dannevig kom fra en båtbyggerfamilie, var selv utdannet båtbygger, og arbeidet 20 år som industriarbeider på Nitriden i Arendal, før han på 50-tallet begynte å engasjere seg i kulturhistorisk registreringsarbeid knyttet til skipsvrak, fiskeri, sjøfart og båtbygging. Etterhvert utviklet arbeidet seg til å omfatte innsamling, publisering, rekonstruksjon av Listerskøyta og restaurering av seilkutteren Ekstrand. Han deltok i etableringen av fiskerimuseet i Mandal, bygget opp en samling av fiskeredskaper. Dannevig var prosjektleder i utgravningen etter slaveskipet SS «Fredensborg» i 1977 i regi av Aust-Agder-Museet.
Han ble utnevnt til statsstipendiat i 1975. Han mottok Aust-Agder fylkes kulturpris i 1983. Han var en aktiv foredragsholder, deltok i mange radioprogram og bidro til mange dokumentarfilmer.
Dannevig var medlem i Nasjonal Samling før og under krigen. Han vervet seg til frontkjempertjeneste i Den norske legion, var politimann og meldte seg til tjeneste i Hirdvaktbataljonen. Fra mai til desember 1942 tjenestegjorde han ved fangeleirene i Beisfjord og Karasjok. Etter at tjenesten i Hirdvaktbataljonen var over, arbeidet han fra februar 1944 i Statspolitiet i Kristiansand.
Etter frigjøringen satt Dannevig i varetekt i over to år. Han ble 16. juli 1947 dømt i Agder lagmannsrett til tolv års tvangsarbeid. Den 27. august 1948 ble han av Hålogaland lagmannsrett dømt på nytt for blant annet mishandling og legemsbeskadigelse. Dannevig begynte soningen 27. juli 1950 og ble 4. mai 1951 løslatt fra Suplandsfoss tvangsarbeidsleir.
Tepphaugelva
Tepphaugelva er ei elv i Tromsø kommune. Den er ei sideelv til Breivikelva, og er 9,2 km lang med et nedbørfelt på 20,1 km².
Elva har utspring fra Tepphaugdalvatnet (552 moh.), nordøst for Hamperokken, i fjellområdene sør for Breivikeidet. Den løper mot nordøst gjennom Tepphaugdalen, før den ved skoggrensa snur mot nord. Tepphaugelva løper sammen med Breivikelva like etter dennes samløp med Russevanka.
Appleton (Wisconsin)
Appleton er en by i den amerikanske delstaten Wisconsin som i hovedsak ligger i Outagamie County, men deler av byen ligger også i Countyene Calumet og Winnebago. Byen omfattes av betegnelsen «Fox Cities» da den ligger langs Fox River, 30 mi sydvest av Green Bay og 100 mi nord av Milwaukee. Appleton er fylkessete for Outagamie County. Befolkningen var på 72 623 under folketellingen i 2010. Av disse var 60 045 i Outagamie County, 11 088 i Calumet County og 1 490 i Winnebago County. Appleton er hovedbyen i «Appleton, Wisconsin Metropolitan Statistical Area» som inkluderer Wisconsin-byene Appleton, Oshkosh og Neenah. Byen har de to høyeste bygningene i Outagamie County, Zuelke Building og 222 Building, på 51 meter og 56 meter respektivt.
Appleton er hjertet av Fox River dalen, og innehar blant annet Fox Cities Performing Arts Center, Fox River Mall, Neuroscience Group Field at Fox Cities Stadium og Appleton International Airport, samt dalens to hovedsykehus: St. Elizabeth Hospital og ThedaCare Regional Medical Center-Appleton.
Hilde Pape
Hilde Elisabeth Pape (født 1960) er en norsk psykolog og forsker med rusmiddelbruk som spesialfelt.
Pape er dr.psychol. fra Universitetet i Oslo (1997).
Hun var ansatt som forsker ved Program for ungdomsforskning og Norsk institutt for forskning om oppvekst, velferd og aldring (1996–2004), Statens institutt for rusmiddelforskning (2004–2016), Nasjonalt kunnskapssenter om vold og traumatisk stress (2011–2012) og Folkehelseinstituttet (2016–2017). I 2018 ble hun ansatt ved KRUS.
Pape har først og fremst forsket på rusmiddelbruk hos ungdom. Hun har ellers vært opptatt av nærliggende tema som alkoholpolitikk, rusforebygging, alkohol- og narkotikaproblemer blant innsatte og alkoholrelatert kriminalitet, samt partnervold. Hun har vært interessert i forebygging og rusmiddelpolitiske virkemidler, og av evidensbaserte tiltak.
Hun har vært medlem av Systembolagets vitenskapelige råd i 2016–2019, og i Nasjonal forskningsetisk komité for samfunnsvitenskap, jus og humaniora (NESH) i perioden 2006–2013 (og nestleder 2010–2013). Hun har også vært medlem av Statens klagenemnd for film og videogram (2000–2009).
Publikasjonslisten hennes favner per 2020 drøyt 50 forskningsartikler i vitenskapelige tidsskrifter, samt en rekke bokkapitler, forskningsrapporter, faglige debattinnlegg og populærvitenskapelige bidrag.
Leisure Suit Larry 3: Passionate Patti in Pursuit of the Pulsating Pectorals
Leisure Suit Larry 3: Passionate Patti in Pursuit of the Pulsating Pectorals er et grafisk eventyrspill utviklet og utgitt av Sierra On-Line (nå kjent som Sierra Entertainment) i 1989. Det er det tredje spillet i Leisure Suit Larry-serien, som ble skapt av Al Lowe.
Historien
Spillet foregår på øya Nontoonyt, som siden Larry 2 har blitt til et feriested likt Honolulu på Hawaii. Spillet er delt i to deler.